Pályázati kiírás

Civil szervezetek 2019. évi működési támogatására

Mónosbél Községi Önkormányzat Képviselő – testülete pályázatot hirdet az Önkormányzat 2019. évi költségvetésében Civil szervezetek számára elkülönített keret terhére a civil szervezetek támogatásáról szóló 6/2014.(III.31.) önkormányzati rendeletében (a továbbiakban: Rendelet) döntött a civil szervezetek támogatásáról.

Támogatási cél: Pályázat alapján a civil szervezetek részére támogatás nyújtható:

1. Működési kiadásaik támogatására,
2. Közhasznú tevékenységének támogatására,
3. Civil szervezeteket érintő évfordulók, rendezvények támogatására.

Pályázatot nyújthat be: Mónosbél Községi Önkormányzat területén működő, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011.évi CLXXV. törvény hatálya alá tartozó civil szervezet.

Pályázat keretében az önkormányzat által támogatott tevékenységek:

1. egészségmegőrzés,
2. szociális tevékenység (családsegítés, időskorúak gondozása, hátrányos helyzetűek segítse),
3. kulturális tevékenysége, hagyományápolás,
4. idegenforgalom,
5. nevelés, oktatás, képességfejlesztés,
6. ismeretterjesztés,
7. testvér-településekkel kapcsolatos tevékenység,
8. természetvédelem, környezetvédelem, műemlékvédelem,
9. gyermek- és ifjúságvédelem,
10. közrend, közbiztonság védelme,
11. sport, tömegsport

A pályázatnak tartalmaznia kell:

a) az igényelt támogatás összegét

b) a támogatandó program leírását.

A pályázathoz csatolandó mellékletek a pályázati eljárásról szóló rendelet 11. § (3) bekezdése szerint.

A Rendelet és a Pályázati adatlap beszerezhető Mónosbél Községi Önkormányzatnál.

A pályázat benyújtásának határideje:

Személyesen vagy ajánlott postai küldeményként: 2019. április 12. 16.00 óráig a Mónosbél Községi Önkormányzathoz (3345 Mónosbél, Kossuth út 3.)

Benyújtandó dokumentum: Pályázati adatlap, mellékletek

Pályázat elbírálásának határideje: 2019. április 24.

Mónosbél, 2019. március 22.

Varga Sándorné

polgármester